Document ID: 32005D0353

32005D0353
L 112/12
SLUŽBENI LIST EUROPSKE UNIJE
ODLUKA VIJEĆA
od 22. prosinca 2004.
o sklapanju Sporazuma između Europske zajednice i Kneževine Lihtenštajna o mjerama koje su istovjetne mjerama utvrđenima Direktivom Vijeća 2003/48/EZ o oporezivanju dohotka od kamate na štednju
(2005/353/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 94. zajedno s prvim podstavkom stavka 2., prvim podstavkom stavka 3. i stavka 4. članka 300.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Vijeće je 16. listopada 2001. ovlastilo Komisiju za sklapanje odgovarajućeg sporazuma s Kneževinom Lihtenštajn kako bi se osiguralo usvajanje od strane Kneževine Lihtenštajna mjera koje su istovjetne mjerama koje se primjenjuju u Zajednici kako bi se osiguralo učinkovito oporezivanje dohotka od kamata na štednju.
(2)
Tekst Sporazuma, koji je rezultat pregovora na odgovarajući način odražava pregovaračke smjernice koje je izdalo Vijeće. Popraćen je Memorandumom o razumijevanju između Europske zajednice i njezinih država članica, s jedne strane, i Kneževine Lihtenštajna, s druge strane, čiji je tekst priložen Odluci Vijeća 2004/897/EZ od 29. studenoga 2004. (2).
(3)
Primjena odredaba Direktive 2003/48/EZ (3) ovisi o primjeni, od strane Kneževine Lihtenštajna, mjera koje su istovjetne mjerama koje su sadržane u toj Direktivi, u skladu sa sporazumom koji je sklopljen između Kneževine Lihtenštajna i Europske zajednice.
(4)
U skladu s Odlukom 2004/897/EZ, i podložno usvajanju kasnijeg datuma Odluke o sklapanju Sporazuma, Sporazum je potpisan u ime Europske zajednice 7. prosinca 2004.
(5)
Sporazum bi trebalo odobriti.
(6)
Potrebno je osigurati jednostavan i brz postupak za moguće prilagodbe priloga I. i II. Sporazumu,
ODLUČILO JE:
Članak 1.
Usvaja se, u ime Europske zajednice, Sporazum između Europske zajednice i Kneževine Lihtenštajna o mjerama koje su istovjetne mjerama utvrđenima Direktivom Vijeća 2003/48/EZ o oporezivanju dohotka od kamata na štednju.
Tekst Sporazuma priložen je ovoj Odluci (4).
Članak 2.
Komisiju se ovlašćuje odobriti, u ime Zajednice, izmjene Priloga Sporazumu koje su potrebne kako bi se osiguralo da prilozi odgovaraju informacijama koje se odnose na nadležna tijela koja su obaviještena prema članku 5. stavku (a) Direktive 2003/48/EZ i informacijama u prilogu ovom dokumentu.
Članak 3.
Predsjednik Vijeća izvijestit će kako je predviđeno člankom 16. stavkom 1. Sporazuma u ime Zajednice (5).
Članak 4.
Ova se Odluka objavljuje u Službenom listu Europske unije.
Sastavljeno u Bruxellesu 22. prosinca 2004.

Labels: 2
19
5
18
15